**РЕПУБЛИКА СРПСКА**

**НАРОДНА СКУПШТИНА**

# З А П И С Н И К

# са Шеснаесте посебне сједнице Народне скупштине Републике Српске,

# одржане 28. и 29. децембра 2015. године

Шеснаеста посебна сједница Народне скупштине Републике Српске одржана је 28. и 29. децембра 2015. године у Бањој Луци.

Потпредсједник Народне скупштине Републике Српске г. Ненад Стевандић (у даљем тексту: потпредсједник) отворио је засједање Шеснаесте посебне сједнице и констатовао да су одсуство са сједнице најавили народни посланици: г. Драгомир Васић и г. Недељко Чубриловић.

На основу Члана 171. став 1. Пословника Народне скупштине Републике Српске, сједница је заказана на захтјев Владе Републике Српске, која је предложила и дневни ред.

У пословнички предвиђеном року Клуб посланика НДП је доставио захтјев за промјену да се оба закона преведу из хитног у редовни поступак.

Пошто није било пријављених за посланичку расправу о приједлогу дневног реда, приступило се изјашњавању о приједлогу Клуба посланика НДП.

Прво се гласало о приједлогу да се Приједлог закона о раду – по хитном поступку, промјени у Нацрт закона о раду.

*(4 народна посланика су гласала ''за'', 32 су била ''уздржана'', 12 је гласало*

*''против'')*

Како је г. Драган Чавић, као предлагач, каснио на почетак засједања сједнице, ад- хок Колегијум је поништио гласање да би се предлагачу омогућило да образложи свој захтјев за измјену дневног реда.

У расправи су учествовали: г. Драган Чавић, г. Вукота Говедарица, г. Адам Шукало и г. Горан Ђорђић.

Приступило се изјашњавању о приједлозима Клуба посланика НДП.

Прво се Скупштина изјаснила о Приједлогу да се Приједлог закона о раду – по хитном поступку, промјени у Нацрт закона о раду.

*(36 народних посланика је гласало ''за'', 27 је гласало ''против'', 17 је било*

*''уздржано'')*

Приједлог није усвојен.

Затим се Скупштина изјаснила о Приједлогу да се Приједлог закона о полицији и унутрашњим пословима – по хитном поступку промјени у Нацрт закона о полицији и унутрашњим пословима.

*(36 народних посланика је гласало ''за'', 25 је гласало ''против'', 18 је било*

*''уздржано'')*

Приједлог није усвојен.

Скупштина се изјаснила о предложеном дневном реду.

# ДНЕВНИ РЕД

1. Приједлог закона о раду – по хитном поступку;
2. Приједлог закона о полицији и унутрашњим пословима – по хитном

поступку

*(44 народна посланика су гласала ''за'', 30 је гласало ''против'', 5 је било*

*''уздржано'')*

Усвојен је дневни ред Шеснаесте посебне сједнице Народне скупштине

Републике Српске.

У редовном пословничком року добијени су захтјеви за обраћање Уније удружења послодаваца Републике Српске и Конфедерације синдиката.

На ад – хок Колегијуму, одобрено је обраћање и Савезу синдиката Републике Српске, иако нису уредно доставили захтјев.

# Ад – 1: Приједлог закона о раду – по хитном поступку

У име предлагача, уводно излагање поднио је г. Миленко Савановић, министар рада и борачко-инвалидске заштите.

Г. Вукота Говедарица, г. Мирослав Брчкало и г. Драган Чавић су у име својих клубова посланика најавили одсуство са сједнице.

Надлежни скупштински одбори су разматрали Приједлог закона и заузели став да се исти разматра на Шеснаестој посебној сједници.

Потом су се Скупштини обратили г. Обрад Белензада предсједник Конфедерације синдиката и г. Саша Тривић, у име Уније удружења послодаваца Републике Српске.

Гђа Ранка Мишић, предсједник Савеза синдиката Републике Српске, због недоличног понашања удаљена је из сале Народне скупштине Републике Српске.

У посланичкој расправи учествовали су: г. слободан Протић, гђа Споменка Стевановић, г. Ненад Стевандић, предсједник Владе Републике Српске Жељка Цвијановић, г. Радован Вишковић, гђа Зденка Гојковић, г. Илија Стеванчевић, г. Недим Чивић и г. Дарко Бањац.

Закључена је расправа.

Завршну ријеч по овој тачки дневног реда дао је г. Миленко Савановић, министар рада и борачко-инвалидске заштите.

# Ад – 2: Приједлог закона о полицији и унутрашњим пословима – по хитном

# поступку

Уводно образложење по овој тачки дневног реда дао је г. Драган Лукач, министар унутрашњих послова Републике Српске.

Надлежни скупштински одбори су разматрали Приједлог закона и заузели став да се исти разматра на Шеснаестој посебној сједници Народне скупштине Републике Српске.

У посланичкој расправи учествовали су: г. Сенад Братић, г. Радован Вуковић, г. Михнет Окић, г. Дарко Бањац, гђа Споменка Стевановић, г. Бојан Видић и г. Недим Чивић.

Закључена је расправа.

Завршну ријеч по овој тачки дневног реда дао је г. Драган Лукач, министар унутрашњих послова.

# Дан за гласање, 29. децембар 2015. године

Потпредсједник је отворио дан за гласање и констатовао да су одсуство најавили народни посланици: г. Душан Берић, г. Маринко Божовић, г. Бранко Бутулија, г. Драгомир Васић, г. Никола Гаврић, г. Недељко Гламочак, г. Вукота Говедарица, гђа Симуна Жакула, г. Синиша Илић, г. Стево Јоксимовић, гђа Соња Караџић - Јовичевић, г. Златко Максимовић, г. Миланко Михајилица, г. Новак Мотика, г. Желимир Нешковић, гђа Слађана Николић, г. Игор Остојић, г. Наде Планинчевић, г. Миладин Станић, г. Давор Шешић, гђа Зорка Андрић, г. Крсто Јандрић, г. Здравко Крсмановић, г. Драган Чавић, г. Недељко Чубриловић, г. Горан Ђорђић, г. Адам Шукало, г. Бранислав Бореновић, г. Перица Бундало, г. Мирослав Брчкало, г. Драган Галић, г. Славиша Марковић, г. Зоран Пологош и г. Милан Шврака.

# Ад – 1: Приједлог закона о раду – по хитном поступку

Клубови посланика СНСД, ДНС-СРС, СП, СДС-К и самостални посланик Илија Стеванчевић предложили су заједничке амандмане:

***Амандман 1.***

У Приједлогу закона о раду – по хитном поступку, у члан 3. у ставу (1) иза ријечи „односи“ додају се ријечи „начин и поступак њиховог остваривања“.

У истом члану додаје се нови став (4):

„(4) Послодавац који не прихвати иницијативу репрезентативног синдиката за приступање преговорима за закључење колективног уговора, не може Правилником о раду да уреди права и обавезе из радног односа.“

Досадашње ставове пренумерисати.

***Амандман 2.***

У Приједлогу закона о раду – по хитном поступку, у члану 12. став 1 тачка 1. мијења се и гласи:

„1) плату, накнаду плате и друга примања у складу са законом, општим актом и уговором о раду.

У истом став (2) иза ријечи „трудноће“ брише се запета и додаје ријеч „и“.

***Амандман 3.***

У Приједлогу закона о раду – по хитном поступку, у члану 15. у ставу (3), на крају текста става брише се тачка и додаје текст: „у току једне године.“

***Амандман 4.***

У Приједлогу закона о раду – по хитном поступку, у члaну 16. тачка 3) иза ријечи : „исплати плату“ треба додати текст:„у смислу члана 121. став (3)“,

***Амандман 5.***

У Приједлогу закона о раду – по хитном поступку, у члану 17. у ставу (2) испред ријечи „утврђивањем“ брише се ријеч „за“.

***Амандман 6.***

У Приједлогу закона о раду – по хитном поступку,у члану 68. на крају става (2) иза ријечи „околности“ додају се текст: „које за посљедицу имају настанак непредвиђених трошкова и казни за послодавца.“

***Амандман 7.***

У Приједлогу закона о раду – по хитном поступку, у члану 71. став (2) се брише.

***Амандман 8.***

У Приједлогу закона о раду – по хитном поступку, у члану 84. став (1) се мијења и гласи :

„(1) Радник, у правилу, користи годишњи одмор без прекида, али, на захтјев радника, а уз сагласност послодавца, годишњи одмор може се користити у два или више дијелова.“

***Амандман 9.***

У Приједлогу закона о раду – по хитном поступку, у члану 85. став (1) се мијења и гласи :

„(1) Распоред коришћења годишњег одмора утврђује послодавац, уз обавезу да раднике благовремено, а најкасније до 30. јуна, писаним путем обавијести о истом, с тим што радник може тражити коришћење годишњег одмора у смислу члана 84. став (1)."

***Амандман 10.***

У Приједлогу закона о раду – по хитном поступку у члану 117. у ставу (3) испред ријечи „синдиката“ ријеч „сагласност“ мијења се ријечју „мишљење“.

У истом члану брише се став (4).

***Амандман 11.***

У Приједлогу закона о раду – по хитном поступку у члану 124. став (1) иза ријечи „увећава се“ додаје се ријеч „најмање“.

***Амандман 12.***

У Приједлогу закона о раду – по хитном поступку, у члану 131. у ставу (1) ријечи „републичког празника“ се замјењују ријечима „празника по закону“.

***Амандман 13.***

У Приједлогу закона о раду – по хитном поступку, у члану 160. у ставу (2) број „20“ мијења се бројем „30“.

***Амандман 14.***

У члану 164. став 2. мијења се и гласи:

„(2) Завод је дужан да, у року из става 1. овог члана, достави послодавцу приједлог могућности обезбјеђења преквалификације, доквалификације, самозапошљавања, запошљавања код других послодаваца, као и друге мјере за ново запошљавање вишка радника.“

***Амандман 15.***

У Приједлогу закона о раду – по хитном поступку, у члану 172. у ставу (2) иза ријечи „место рада“ додају се ријечи: „ако су испуњени сви сљедећи услови“.

***Амандман 16.***

У Приједлогу закона о раду – по хитном поступку, у члану 181. иза ријечи „побољшање рада,“ додаје се ријеч „ако“.

***Амандман 17.***

У Приједлогу закона о раду – по хитном поступку, у члану 195. став (2) брисати.

Став (3) и (4) постају ставови (2) и (3).

***Амандман 18.***

У Приједлогу закона о раду – по хитном поступку у члан 214. иза става (1) додаје се нови став 2. који гласи:

„(2) Предсједник синдиката код послодавца има право на накнаду за свој рад у складу са колективним уговорима.“

***Амандман 19.***

У Приједлогу закона о раду – по хитном поступку, у члану 215. став (7) мијења се и гласи:

„(7) Дозвољен је слободан приступ вањским синдикалним представницима у организацију синдиката организовану код послодавца, с тим да те активности и посјете буду раније најављене послодавцу.“

***Амандман 20.***

У Приједлогу закона о раду – по хитном поступку, у члану 218. иза броја „217.“ додају се ријечи „става (1)“.

***Амандман 21.***

У Приједлогу закона о раду – по хитном поступку у члану 219. став (1) број *„*20“ мијења се бројем „10“.

У истом члану у ставу 2. број „20“ мијења се бројем „5 “.

***Амандман 22.***

У Приједлогу закона о раду – по хитном поступку, члану 221.

„Репрезентативно удружење послодаваца у смислу овог закона сматра се удружење послодаваца које испуњава услове из члана 220, став (1) овог закона и у које је учлањено не мање од 10% послодаваца од укупног броја послодаваца у подручју, области или грани, на нивоу Републике под условом да ти послодавци запошљавају не мање од 10% запослених од укупног броја запослених у подручју, области или грани на нивоу Републике.“

***Амандман 23.***

У Приједлогу закона о раду – по хитном поступку у члан 248. послије ријечи „савјета“ ставља се тачка, а остали дио текста се брише.

***Амандман 24.***

У Приједлогу закона о раду – по хитном поступку, у члану 266. у ставу (1) у тачки 3) број „15“ мијења се бројем „16“

***Амандман 25.***

У Приједлогу закона о раду – по хитном поступку, у члану 269. став (2) ријечи „6 мјесеци“ мијењају се ријечима „три мјесеца“

ВладаРепублике Српске је прихватила амандман 1. уз исправку у ријечи ''односи'' умјесто ''и'' треба да стоји слово ''а'', ''односа'', затим амандмане 2. 3. 4. 5. 6. 7. 8. 9. 10. уз допуну ''а став 5. постаје став 4'', 12. 13. 14. 15. 16. 17. 19. 20. 21. уз допуну послије ријечи ''Република'' додају се ријечи ''у најмање три подручја области и гране'', 22., 23., 24. и 25.

Влада Републике Српске није прихватила амандмане 11. и 18.

Предлагач амандмана није захтјевао да се Скупштина изјасни о неусвојеним амандманима.

Клуб посланика СДС-К предложио је сљедеће амандмане:

***Амандман 1.***

У Приједлогу закона о раду – по хитном поступку у члану 107. послије става 3) додаје се став 4) који гласи:

''Жена-мајка стиче право на пензију за једну годину мање стажа осигурања за свако рођено дијете у односу на услове за стицање права на пензију уређене Законом о пензијско инвалидском осигурању''.

***Амандман 2.***

У члану 108. послије става 3) додаје се став 4) који гласи:

''У случају из става 3) овог члана, жена- мајка стиче право на пензију за шест мјесеци мање стажа осигурања у односу на услове за стицање права на пензију предвиђене Законом о пензијско инвалидском осигурању''.

Влада Републике Српске је прихватила амандман 1. а није прихватила амандман 2.

Предлагач амандмана није захтјевао да се Скупштина изјасни о неусвојеном амандману.

Приступило се изјашњавању о Приједлогу закона.

(*49 народних посланика је гласало ''за'', нико није гласао ''против'', нико није био*

*''уздржан'')*

Усвојен је Закон о раду.

# Ад – 2: Приједлог закона о полицији и унутрашњим пословима – по хитном

# поступку

Клуб посланика Коалиција Домовина предложио је пет амандмана.

***Амандман 1.***

У поглављу равноправности полова додати: ''и национана заступљеност''

Члан 4. у тачки 1. иза ријечи: Министарство предузима мјере да би се промовисала равноправност жена и мушкараца додати ријечи ''те националну заступљеност'' у структури запослених у Министарству.

***Амандман 2.***

У члану 17. (Независни одбор) на крају тачке 1. након ријечи: и других друштвених наука тачка прелази у зарез и додају се ријечи: ''водећи рачуна о националној заступљености''.

***Амандман 3.***

У члану 76. (Комисија за избор)

тачка 1. гласи: ''Министар формира комисију за избор ''водећи рачуна о националној заступљености''.

***Амандман 4.***

У члану 83. (Комисија)

У тачки 1.: Поступак избора полицијских службеника спроводи Комисија коју именује министар ''водећи рачуна о националној заступљености''.

***Амандман 5.***

У члану 138. (Састав Полицијског одбора)

У тачки 1. на крају додати: ''водећи рачуна о националној заступљености''.

Влада Републике Српске је прихватила предложене амандмане.

Приступило се изјашњавању о Приједлогу закона.

*(49 народних посланика је гласало ''за'', нико није гласао ''против'', нико није био*

*''уздржан'')*

Усвојен је Закон о полицији и унутрашњим пословима.

Овим је окончан рад по дневном реду Шеснаесте посебне сједнице Народне скупштине Републике Српске.

Саставни дио овог записника је тонски запис Шеснаесте посебне сједнице Народне скупштине Републике Српске.

**ГЕНЕРАЛНИ СЕКРЕТАР По овлашћењу**

**НАРОДНЕ СКУПШТИНЕ Предсједника Народне скупштине**

***Марко Аћић др Ненад Стевандић***